text: পল অ্যাড্রিয়েন মরিস ডির‍াক, ওএম, এফআরএস (আইপিএ: [dɪ'ræk] পল্‌ ডির‍াক্‌) (আগস্ট ৮, ১৯০২ – অক্টোবর ২০, ১৯৮৪) ছিলেন নোবেল পুরস্কার বিজয়ী একজন ব্রিটিশ তত্ত্বীয় পদার্থবিজ্ঞানী যিনি কোয়ান্টাম তড়িৎগতিবিজ্ঞানের এবং কোয়ান্টাম পদার্থবিজ্ঞানের প্রতিষ্ঠাতাদের একজন। তিনি ১৯৩২ থেকে ১৯৬৯ সাল পর্যন্ত দীর্ঘ ৩৭ বছর ক্যামব্রীজ বিশ্ববিদ্যালয়ের গণিতের লুকাসিয়ান অধ্যাপকের পদে আসীন ছিলেন। তার গুরুত্বপূর্ণ বিভিন্ন আবিষ্কারের একটি হলো ডিরাক সমীকরণ। এই সমীকরণটি ফার্মিয়নদের আচরণকেই শুধু ব্যাখ্যা করে না, এর সাহায্যেই ডির‍াক সর্বপ্রথম প্রতিপদার্থের অস্তিত্ব সম্পর্কে ভবিষ্যদ্বাণী করেন। ডির‍াক ১৯৩৩ সালে এর‌উইন শ্রোডিঙ্গার এর সাথে যৌথভাবে পারমাণবিক তত্ত্বের অভিনব এবং ফলপ্রসু প্রকরণ আবিষ্কারের জন্য পদার্থবিজ্ঞানে নোবেল পুরস্কার অর্জন করেন।
  
  শিক্ষাজীবন 
  ডির‍াক ১৯২৩ সালে ব্রিস্টল বিশ্ববিদ্যালয় থেকে গণিতে সম্মানসহ প্রথম শ্রেণীর কলাবিদ্যায় স্নাতক উপাধি (ব্যাচেলর অব আর্টস ডিগ্রি) অর্জন করেন। ১৯২৬ সালে তিনি কেমব্রিজ বিশ্ববিদ্যালয় থেকে স্যার রালফ হাওয়ার্ড ফাওলারের অধীনে ডক্টরেট উপাধি অর্জন করেন।
  
  কর্মজীবন 
  পল ডির‍াক জীবনের শেষ ১৪ বছর ফ্লোরিডা স্টেট ইউনিভার্সিটিতে অধ্যাপনা করেন।
  
  সম্মাননা ও পুরস্কার 
   পদার্থবিজ্ঞানে নোবেল পুরস্কার, ১৯৩৩
   রয়েল মেডেল, রয়েল সোসাইটি, ১৯৩৯
   কোপলে মেডেল, ১৯৫২
   ম্যাক্স প্ল্যাঙ্ক, ১৯৫২
  তার মৃত্যুর অব্যবহিত পরে যুক্তরাজ্যের ইনস্টিটিউট অব ফিজিক্স তার স্মরণে ডির‍াক পদক প্রবর্তন করে। ইতালির দ্য আব্দুস সালাম ইন্টারন্যাশনাল সেন্টার ফর থিওরেটিক্যাল ফিজিক্স তার স্মরণে ডির‍াক পুরস্কার প্রবর্তন করে।
  
  সদস্য 
  ডির‍াক ১৯৩০ সালে রয়েল সোসাইটির সভ্য (ফেলো) নির্বাচিত হন। ১৯৪৮ সালে তিনি আমেরিকান ফিজিক্যাল সোসাইটির ফেলো নির্বাচিত হন। ১৯৭১ সালে যুক্তরাজ্যের ইনস্টিটিউট অব ফিজিক্সের ফেলো নির্বাচিত হন।
  
  তথ্যসূত্র
  
  বহিঃসংযোগ 
  
   Free online access to Dirac's classic 1920s papers from Royal Society's Proceedings A
   Annotated bibliography for Paul Dirac from the Alsos Digital Library for Nuclear Issues
   The Paul Dirac Collection at Florida State University
   Letters from Dirac (1932–36) and other papers
   Oral History interview transcript with Dirac 1 April 1962, 6, 7, 10, & 14 May 1963, American Institute of Physics, Niels Bohr Library and Archives
   
   
  
  বিষয়শ্রেণী:নোবেল বিজয়ী পদার্থবিজ্ঞানী
  বিষয়শ্রেণী:ব্রিটিশ পদার্থবিজ্ঞানী
  বিষয়শ্রেণী:১৯০২-এ জন্ম
  বিষয়শ্রেণী:১৯৮৪-এ মৃত্যু
  বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:মাক্স প্লাংক পদক বিজয়ী
  বিষয়শ্রেণী:কপলি পদক বিজয়ী
  বিষয়শ্রেণী:মার্কিন যুক্তরাষ্ট্রে ইংরেজ অভিবাসী
  বিষয়শ্রেণী:ইংরেজ অজ্ঞেয়বাদী
title: পল ডির‍াক